**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 12. 8. 2022 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 12. 8. 2022 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**Neprítomní:**

Jozef Brišák, Mgr. Ľubomír Luscoň, Mgr. Ľubomíra Nováková, Mgr. Anton Vnenčák

**Ostatní:**

**PROGRAM:**

Program:

1. Otvorenie
2. Kontrola uznesení
3. Určenie rozsahu výkonu funkcie starostu na nasledujúce volebné obdobie 2022-2026
4. Určenie na nasledujúce volebné obdobie 2022-2026 počet poslancov a rozsah výkonu funkcie starostu.
5. Polročná správa a vyhodnotenie plánu kontrolnej činnosti od januára do júna 2022
6. Prehľad a správy kontrolóra o vykonaných kontrolách za obdobie II. štvrťroka 2022
7. Návrh dodatku č. 3/2022 k všeobecne záväznému nariadeniu Obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009
8. Rôzne
9. Interpelácia poslancov
10. Diskusia
11. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Mgr. art. Petra Kolčáka a Martin Kovalíčka, za zapisovateľku Mgr. Alenu Vojtašákovú. K uvedenému programu neboli žiadne pripomienky a starosta nechal za uvedený program hlasovať.

Poslanci, ktorí schvaľujú program rokovania:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**2. Kontrola uznesení**

Uznesenia z minulého zastupiteľstva ešte neboli splnené.

**3. Určenie rozsahu výkonu funkcie starostu na nasledujúce volebné obdobie 2022-2026**

Poslanci, ktorí schvaľujú plný rozsah výkonu funkcie starostu:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**4. Určenie na nasledujúce volebné obdobie 2022-2026 počet poslancov a rozsah výkonu funkcie starostu**

Podľa počtu obyvateľov zákon určuje pre obec Sihelné 7 až 9 poslancov. Naša obec má dlhodobo 9 poslancov.

Poslanci, ktorí schvaľujú 9 poslancov pre nasledujúce volebné obdobie 2022-2026 v jednom volebnom obvode utvorenom pre celú obec:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**5. Polročná správa a vyhodnotenie plánu kontrolnej činnosti od januára do júna 2022**

Hlavná kontrolórka Obce Sihelné predložila a oboznámila poslancov OZ s vyhodnotením kontrolnej činnosti za obdobie od januára do júna 2022. Kontrola bola vykonaná počas pracovného času na obecnom úrade a v príspevkovej organizácii.

Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2022 je v prílohe.

Poslanci, ktorí berú na vedomie polročnú správu a vyhodnotenie plánu kontrolnej činnosti hlavnej kontrolórky za obdobie od januára do júna 2022:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**6. Prehľad a správy kontrolóra o vykonaných kontrolách za obdobie II. štvrťroka 2022**

Hlavná kontrolórka Obce Sihelné Bc. Anna Luscoňová predložila a oboznámila poslancov OZ s prehľadom a správami o vykonaných kontrolách za obdobie II. štvrťroka 2022.

**Súpis najvyšších a najzaujímavejších príjmov a výdavkov obce za II. štvrťrok**

**príjem obce**  výnos dane od štátu: apríl: 79 626 € máj: 34 489 € jún: 70 197 €

dotácia požiarna ochrana 3 000,00 €

**Výdavky (fa)**

Galileo/moduly webu 1 014,00 €

Jagelka/preprava detí na plavecký výcvik 1 560,00 €

Giganet/kamerový systém 1 216,90 €

Technické služby NO/komunálny odpad 3 591,41 €

BIOPEL/pelety 11,78 t 3 109,92 €

Predos/traktorová kosačka honda 4 650,00 €

Kubík/noviny Sihelník 600 ks 1 152,00 €

WORK/stavebné práce na PZ 43 912,74 €

Rabčan/komunálny odpad 1 831,70 €

Herplast/plastové okná, dvere a doplnky 2 ks 1 079,23 €

Technické služby NO/komunálny odpad 3 966,82 €

Balcerčík/kúrenárske práce 1 192,68 €

Svetlošák/1 dvere bezpečn., 1 dvere, príslušenstvo 1 304,40 €

Garden team/regeneráciu futbalového ihriska 3 786,34 €

KOVOZ/oceľové schodisko PZ 9 230,40 €

Čajka/ splátka za knihu o Sihelnom 4 000,00 €

Prísp.org./práce na vybudovaní priestorov pošty 7 260,66 €

**Poskytnuté dotácie od obce**

Transfér hasiči, jokel, materiál 102,92 €

Transfér hasiči, stravné 63,59 € Transfér hasiči, riedidlo, farba 27,67 €

Transfér hasiči, súťaž 69,34 €

Transfér dôchodci, opekačka 19,35 €

Transfér dôchodci, guláš 68,49 €

**Správa z kontroly výberu správnych poplatkov, overenie podpisu a overovanie listín vybratých za I. polrok 2022**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2022 do 31. 12. 2022 schválený uznesením č. E/3 zo dňa 13. 5. 2022 predkladám správu z kontroly výberu správnych poplatkov, overenie podpisu a overovanie listín vybratých za I. polrok 2022

**Termín kontroly:** od 13. 7. 2022 do 18. 7. 2022

**Kontrolovaný objekt:** úsek výberu správnych poplatkov a overovanie listín na OcÚ

**Kontrola bola zrealizovaná za obdobie**: I. polrok 2022 **Cieľom kontroly:** overiť dodržiavanie výšky výberu, spôsobu úhrady správnych poplatkov. **Kontrolou bolo zistené:** Vyberanie a výšku správnych poplatkov upravuje zákon č. 145/1995 Z. z. o správnych poplatkoch v znení neskorších predpisov. Sadzobník poplatkov má obec upravený v nariadení poplatkov za služby poskytované obcou VZN 3/2022, ktoré bolo schválené obecným zastupiteľstvom v Sihelnom dňa 13. 5. 2022 uznesením OZ č. E/8., ktoré je zverejnené na obecnej stránke. Predmetom poplatkov sú úkony a konania správnych orgánov, ktoré sú uvedené v sadzobníku správnych poplatkov. Ten tvorí prílohu tohto zákona a stanovuje sadzby správnych poplatkov a v niektorých prípadoch tiež oslobodenie od týchto správnych poplatkov. Podľa § 8 ods. 1 citovaného zákona poplatky určené v sadzobníku pevnou sumou sa platia bez výzvy a sú splatné pri podaní, ktoré smeruje k vykonaniu úkonu alebo k uskutočneniu konania, ak pri jednotlivých položkách sadzobníka nie je ustanovené inak. Podaním vzniká zároveň poplatková povinnosť. Ak nebol poplatok zaplatený pri podaní alebo v určenej sume, je splatný do 15 dní odo dňa doručenia písomnej výzvy správneho orgánu na jeho zaplatenie. V zmysle ustanovenia § 9 citovaného zákona, ak poplatky splatné podľa § 8 tohto zákona nebudú zaplatené, správny orgán úkon nevykoná a konanie zastaví. Proti rozhodnutiu o zastavení konania pre nezaplatenie poplatku sa nemožno odvolať. Za výšku a vybratie správnych poplatkov v podmienkach obce Sihelné sú zodpovedné poverené zamestnankyne obce na svojich úsekoch činnosti. Klientom sa za zaplatenie poplatku vydávajú očíslované pokladničné doklady s identifikáciou od koho boli poplatky vybraté, s dátumom vystavenia, s opisom účelu, za ktorý bol poplatok uhradený a s výškou sumy poplatku. Na príjmovom pokladničnom doklade je podpis príjemcu, ktorý poplatok prijal. Prijatú hotovosť s potvrdenkami odovzdáva príslušný zamestnanec do centrálnej pokladne obce a hotovosť je odvedená na bežný účet obce na konci mesiaca. Kontrolou neboli zistené nedostatky. Výška správneho poplatku bola určená správne.

Doklady, ktoré boli predložené ku kontrole: sú príjmové pokladničné doklady,

osvedčovacia kniha podpisov od poradového čísla 1 do 384

osvedčovacia kniha listín od poradového čísla 1 do 30

kolaudačné rozhodnutia číslo 37/2022, 60/2022, 76/2022, 38/2022, 36/2022, 125/2022, 126/2022, 198/2022, 163/2022, 230/2022

stavebné povolenia číslo 68/2022, 211/2022, 115/2022, 160,2022, 216/2022, TS1

Pri náhodne kontrolovaných dokladoch boli správne poplatky vybraté vo výške, ktorú určuje sadzobník správnych poplatkov, platcovi bol vystavený príjmový pokladničný doklad. Oslobodenie úkonov a konaní od správnych poplatkov bolo vykonané v súlade so zákonom o správnych poplatkoch. Obec vedie samostatne evidencie výberu správnych poplatkov. Obec vyberá správne poplatky takto:

- osvedčenie podpisu a osvedčenie podpisu na listine 2 €

- stavebné povolenie 50 €

- dodatočné povolenie stavby trojnásobok stavebného 3 x 50 €

- návrh na vydanie kolaudačného rozhodnutia 35 €

- stavebný úrad predĺženie termínu, ohlásenie drobnej stavby 10 €

- odstránenie stavby 20 €

- rozhlas 5 €

- verejné priestranstvo 2 €

**Prehľad o vybraných poplatkoch za I. polrok 2022**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Mesiac** | **Rozhlas** | **Verej. priestr.** | **Overen. Podpisu** | **Overen.**  **listiny** | **Dodat. povolen** | **Kolaud. Rozhod.** | **Predlz. termínu** | **Drobná stavba** | **Staveb.povolen** | **Odstr. stavby** |
| Január | 10 | 2 | 62 |  |  | 105 | 10 | 10 | 50 |  |
| Február | 40 | 6 | 86 |  |  | 90 |  |  |  |  |
| Marec | 80 | 14 | 82 | 4 |  | 35 | 10 |  |  |  |
| Apríl | 40 | 8 | 104 | 4 |  | 35 | 20 | 20 |  |  |
| Máj | 120 | 38 | 120 | 20 |  |  | 10 |  | 150 | 20 |
| Jún | 180 | 52 | 116 | 44 |  | 70 | 10 | 30 | 80 |  |
| **Spolu** | **470** | **120** | **570** | **72** |  | **335** | **60** | **60** | **280** | **20** |

Poslanci, ktorí berú na vedomie prehľad a správy kontrolóra o vykonaných kontrolách za obdobie II. štvrťroka 2022:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**7. Návrh dodatku č. 3/2022 k všeobecne záväznému nariadeniu Obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009**

Všeobecné záväzné nariadenie č. 1/2009 sa mení a dopĺňa v nasledovnom:

§ 2 Materská škola. Výška mesačného príspevku za pobyt dieťaťa v materskej škole

1) Za pobyt dieťaťa v materskej škole zriadenej Obcou Sihelné prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa sumou vo výške **15 eur,** ktorý sa nekráti za vymeškané dni v mesiaci a platí sa počas trvania školského roka.

Ide o zvýšenie príspevku , ktorý prispieva zákonný zástupca mesačne na jedno dieťa zo sumy 10 € na 15 € mesačne na čiastočné pokrytie nákladov. Príspevok v materskej škole sa neuhrádza za dieťa, ktoré má jeden rok pred plnením povinnej školskej dochádzky.

Poslanci, ktorí schvaľujú tento dodatok:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**8. Žiadosť o schválenie výšky príspevku na režijné náklady v sume 0,30 centov v Školskej jedálni v Sihelnom**

Tento príspevok je na pokrytie zvýšených režijných nákladov:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**9. Rôzne**

**1. Žiadosť Márie Sušienkovej, Sihelné 215, o predlženie nájomnej zmluvy na 2 roky**

Poslanci, ktorí schvaľujú predlženie nájomnej zmluvy v bytovom dome 215 na dva roky:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**2. Žiadosť Tomáša Grobarčíka, Sihelné 485, o predlženie nájomnej zmluvy na 2 roky**

Poslanci, ktorí schvaľujú predlženie nájomnej zmluvy v bytovom dome 485 na dva roky:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**3. Žiadosť Michaely Brišákovej, Sihelné 215, o predlženie nájomnej zmluvy na 2 roky**

Poslanci, ktorí schvaľujú predlženie nájomnej zmluvy v bytovom dome 215 na dva roky:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**4. Žiadosť Miroslava Ľudmu, Sihelné 485, o predlženie nájomnej zmluvy**

Poslanci, ktorí schvaľujú predlženie nájomnej zmluvy v bytovom dome 485 na jeden rok:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**5. Žiadosť PaedDr. Anna Grobarčíkovej, Sihelné 380, o prenájom nebytových priestorov vo vlastníctve obce Sihelné za účelom výučby anglického jazyka**

V nebytových priestoroch by sa konali dva kurzy v mesiacoch september 2022 – november 2022 a druhý kurz február 2023 – apríl 2023.

Poslanci, ktorí schvaľujú poskytnutie priestorov za účelom výučby anglického jazyka:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**6. Zvýšenie nájmu Základnej umeleckej škole, Mláka 4, Námestovo na 60 € mesačne**

Poslanci, ktorí schvaľujú zvýšenie nájmu z 35 € na 60 € mesačne z dôvodu zvyšovania nákladov na energie:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**7. Žiadosť Jany Ľudmovej, Sihelné 150, o odkúpenie obecného pozemku**

Touto žiadosťou sa bude zastupiteľstvo zaoberať na nasledujúcom zastupiteľstve, pretože pri hlasovaní o odkúpení pozemkov musia byť prítomní aspoň 6 poslanci:

Poslanci, ktorí berú na vedomie túto žiadosť:

Dáša Chudiaková, Mgr. Oľga Hajdučáková, Mgr. art. Peter Kolčák, Martin Kovalíček, František Mazurák

**Interpelácia poslancov**

Overovatelia:

Mgr. art. Peter Kolčák .............................................

Martin Kovalíček .............................................

Zapísala:

Mgr. Alena Vojtašáková .............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 12. 8. 2022 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Polročná správa a vyhodnotenie plánu kontrolnej činnosti od januára do júna 2022

2. Prehľad a správy kontrolóra o vykonaných kontrolách za obdobie II. štvrťroka 2022

3. Žiadosť Ľudmovej Jany, Sihelné 150, o odkúpenie obecného pozemku

**D. Ukladá:**

**E. Schvaľuje:**

1. Program rokovania obecného zastupiteľstva

2. Návrh dodatku č. 3/2022 k všeobecne záväznému nariadeniu Obce Sihelné o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné č. 1/2009

3. Žiadosť o schválenie výšky príspevku na režijné náklady v sume 0,30 centov v Školskej jedálni v Sihelnom

4. Určenie rozsahu výkonu funkcie starostu na nasledujúce volebné obdobie 2022-2026 – plný výkon starostu

5. Na nasledujúce volebné obdobie 2022-2026 počet 9 poslancov, ktorí budú zvolení v jednom volebnom obvode utvorenom pre celú obec

6. Žiadosť Márie Sušienkovej, Sihelné 215, o predlženie nájomnej zmluvy na 2 roky

7. Žiadosť Tomáša Grobarčíka, Sihelné 485, o predlženie nájomnej zmluvy na 2 roky

8. Žiadosť Michaely Brišákovej, Sihelné 215, o predlženie nájomnej zmluvy na 2 roky

9. Žiadosť Miroslava Ľudmu, Sihelné 485, o predlženie nájomnej zmluvy na 1 rok

10. Žiadosť PaedDr. Anny Grobarčíkovej, Sihelné 380, o prenájom nebytových priestorov vo vlastníctve obce Sihelné

11. Zvýšenie nájmu Základnej umeleckej škole, Mláka 4, Námestovo na 60 € mesačne

Mgr. Ľubomír Piták

starosta obce